SK
5.12.2022
Úradný vestník Európskej únie
C 463/21
Žaloba podaná dňa 21. októbra 2022 – Európska komisia v.
Slovenská republika (Vec C-668/22) (2022/C 463/28) Jazyk konania: slovenčina Účastníci konania Žalobkyňa: Európska komisia (v zastúpení: B. Sasinowska, G. Wilms, R. Lindenthal, splnomocnení zástupcovia) Žalovaná: Slovenská republika Návrhy — určiť, že Slovenská republika si tým, že neprijala opatrenia potrebné na dosiahnutie určitých výsledkov vyplývajúcich z nariadenia Komisie (ES) č. 29/2009 (1) zo 16. januára 2009, ktorým sa ustanovujú požiadavky na služby dátového spojenia pre spoločný európsky vzdušný priestor, nesplnila povinnosti vyplývajúce z článku 4 ods.
3 ZEÚ v spojení s článkom 3 ods.
1 nariadenia Komisie (ES) č. 29/2009; — uložiť Slovenskej republike náhradu trov konania.
Žalobné dôvody a hlavné tvrdenia Podľa článku 3 ods.
1 nariadenia (ES) č. 29/2009, poskytovatelia ATS zabezpečia, aby útvary ATS poskytujúce služby letovej prevádzky v rámci vzdušného priestoru uvedeného v článku 1 ods.
3 tohto nariadenia boli spôsobilé poskytovať a prevádzkovať služby dátového spojenia definované v prílohe II tohto nariadenia.
Dátové služby definovane v prílohe II sú: schopnosť spustenia komunikácie prostredníctvom dátového spojenia (DLIC), služba riadenia komunikácie ATC (ACM), služba v oblasti povoľovania a informácií ATC (ACL) a služba kontroly mikrofónu ATC (AMC).
V rozpore s článkom 3 ods.
1 nariadenia (ES) č. 29/2009 poskytovateľ ATS poverený Slovenskou republikou nezabezpečil, aby útvary ATS boli spôsobilé poskytovať a prevádzkovať služby dátového spojenia definované v prílohe II tohto nariadenia.
Slovenská republika v zmysle článku 4 ods.
3 Zmluvy o EÚ v čase uplynutia lehoty v odôvodnenom stanovisku neprijala opatrenia potrebné na to, aby ňou poverený poskytovateľ ATS spĺňal požiadavky článku 3 ods.
1 nariadenia (ES) č. 29/2009..
(1)
Ú. v.
EÚ 2009, L 13, s. 3.